o
Derek Prince i teenistus
Kuidas Iisraeli eest palvetada I osa
Usaldan, et teie, kes te kuulete seda sõnumit,
saaksite Pühas Vaimus julgust Iisraeli eest palvetamiseks.
Õpetan teile üksteist viisi,
kuidas kinnitada palveid Iisraeli eest.
Kõiki meetodeid ei pea loomulikult üheainsa palve jooksul kasutama,
sest Iisraeli eest võib palvetada nii paljudel eri viisidel.
Mu õpetus põhineb mu enda kogemustel ja tähelepanekutel.
1) Palveta Jumala Sõnas välja toodud piirides.
See on üheks põhjuseks, miks kulutasin nii palju aega,
et uurida, mida Piibel räägib Jumala Iisraeliga seotud plaanidest.
Jumala plaanide vastu olev palve on aja raiskamine.
Tõin enne selle kohta näiteid, mille poole me ei pöördu.
Toon välja ühe musterpalve, Mt 24:20,
kus Jeesus räägib kriisist, milleni Iisrael pole veel
jõudnud, kuid kuhu ta ajapikku jõuab.
Ta ütleb jüngritele: "Aga palvetage, et teie põgenemine
ei juhtuks talvel ega hingamispäeval."
See paneb palvetamisele piirid. Jeesus ei ütle, et palvetage, et
te ei peaks põgenema, kuna te peate niikuinii seda tegema.
Nii on Jumal selle seadnud. See, mille pärast tuleb palvetada,
on see, et põgenemine ei toimuks talvisel ajal, sest see on
eriti keeruline last ootavatele emadele.
Ja paluge, et põgenemine ei toimuks sabatil (hingamispäeval),
kuna põgenemine sabatipäeval oleks tänapäeva Iisraelis
raske ning sellest tuleks segadus.
Me ei peaks paluma Jumala plaanide vastu.
Ära püüa Jumalat milleski sellise ümber veenda,
mida Ta on öelnud, et Ta teeb,
kuna me ei või Tema otsuseid muuta.
Me peaksime mõistma Jumala prohvetlikke plaane Iisraeli suhtes,
et võiksime õigel viisil Iisraeli eest palvetada.
Palju on tunde järgi Iisraeli eest palvetamist,
kuid selline palve ei saavuta just palju.
Olen läbi valusa kogemuse õppinud,
et Püha Vaim onn armutu. Ta juhib meid Jumala tahtesse,
kas see siis sobib meile, või mitte, meeldib või mitte,
kuid Tema plaanid on alati õiged.
Ameerika kultuuris on tuttav väljend: "Kliendil on alati õigus."
Paljud lähenevad Jumalale, justkui oleks nad kliendid,
kes tahavad teatud moodi, värve ja hinda.
See lause pole tõde.
See on psühholoogidest müügimeeste trikk.
Tegelikkuses on vaid üks isik, kellel on alati õigus - Jumalal.
Kuk tahad palvetada mõistlikult ning efektiivselt,
on põhjust alustada sellest, et Jumalal on alati õigus ja
et see, mida Ta ütleb, saab ka sündima.
Ta annab meile eesõiguse Tema sõna kohaselt.
Sellises palves on vägi.
1. Ajaraamatu 17. ptk. räägib, kuidas Taavet kavatses
ehitada Issandale templi.
Prohvet Naatan innustas teda oma plaani teostama.
Kuid Jumal rääkis Naatanile:
"Templi ehitamine pole Minu plaan.
Taavet pole see, kes ehitab Minule templi.
Mine ja ütle Taavetile, et tema tahtis Mulle templit ehitada,
kuid Mina ehitan talle kuningakoja."
Nii palju kõrgemal, kui oli taevas maast,
olid Jumala mõtted kõrgemad, kui Taaveti mõtted.
Järgmisel päeval läks Taavet Jumalat paluma:
"Issand, tee nii, nagu Sa oled öelnud!" Võimsamat palvet pole olemas.
Kui palvetad vastavalt Jumala Sõnale,
oled sõna otseses mõttes peatamatu.
Uues Testamendis sai Neitsi Maarja hämmastava sõnumi-
et Temast saab Messia ema. Kui ingel seda Maarjale ilmutas,
ei mõistnud ta, kuidas see on võimalik, kuid ta ütles:
"Mulle sündigu Sinu Sõna kohaselt!"
Minu meelest on kõigi aegade suurim ime, mida inimene on kogenud
Messia sündimine Neitsist. Nii sündis, kui Maarja ütles:
"Mulle sündigu Sinu sõna kohaselt."
Me ei saa paluda midagi suuremat, kui seda,
mida Jumal oma Sõnas meile ilmutab.
Eestpalvetajate suurim ülesanne on palvetada, et see, mida Jumal
on juba ilmutanud, sünniks. Seetõttu on Jumal seadnud
eestpalvetajaid Jeruusalemma müüridele.
Olen ka varem rääkinud sellest, et eestpalvetajat tähistab
heebrea keeles sõna "maskir". Jesaja 62. peatükis on isik,
kes meenutab oma kaaslasele teatud sündmusi.
On ju sekretäri ülesanne meenutada oma ülemusele, millised sündmused
tema kalendris seisavad. Samamoodi eestpalvetaja,
"maskir", meessoost, "maskira", naissoost,
ülesanne on tuletada Jumalale meelde, mida
Tema prohvetlik kalender räägib:
"Tee nii, nagu oled öelnud."
Eestpalvetajal on ka teisi ülesandeid, kuid see on nendest peamine.
Sellepärast peab eestpalvetaja Jumala Sõna tundma ja olema kursis
Jumala plaani ja selle teostamisega.
See on siis 1. palveprintsiip: kui palvetad Iisraeli eest,
püsi Jumala Sõna kohases palves.
2. printsiip toetub Psalmile 100:4:
"Tulge sisse ta väravaist tänuga,
tema õuedesse kiitusega;"
See on fundamentaalne põhimõte, mida kahjuks
paljud kristlased ei tunne. Ainus otsetee pääseda
Jumalaga osadusse on tulla Tema väravatesse tänuga
ning laulda ülistust Tema õuedes.
Kui sa ei tule kiites ja ülistades,
võid tõsta oma häält, nagu seda tegid 10 pidalitõbist,
kes hüüdsid teekonnal olevat Jeesust. Ta kuuleb sind.
Kuid sa ei pääse otseühendusse Jumalaga.
Teist teed Tema ligiollu pole,
kui tulla tema väravatesse tänuga
ning Tema õuedesse ülistusega.
Sama puudutab palvetamist Iisraeli eest.
Tõhusaim on alustada Iisraeli eest palvetamist ülistusega.
Jumal on andnud meile ka mudeli sellest Jeremija 31:7:
"Hõisake ilutsedes Jaakobi pärast
ja tundke rõõmu rahvaste peast;"
Kui mitu korda oled sa lugenud psalmidest sõna "hüüdma"?
Kas sa oled kunagi hüüdnud?
See polnud õige hüüd, kuid hea katse.
Näitan, kuidas tuleb hüüda: Halleluuja!!!
Hüüdke koos minuga.
See kõlab juba hästi.
Ma pole laulja ega pea viisi, kuid ma oskan karjuda.
Pöördume tagasi Jr 31:7: "Hõisake ilutsedes Jaakobi pärast
ja tundke rõõmu rahvaste peast;"
Kas USA on teie meelest riikidest parim?
Sel juhul võite rõõmsalt hüüda.
Valige selleks õige aeg ja hetk, kuid ärge pomisege,
vaid hüüdke selgelt ja kõva häälega.
"Hõisake ilutsedes Jaakobi pärast
ja tundke rõõmu rahvaste peast;"
Oleme kirjutanud ühe raamatu: "Palved ja kuulutamine"
Hiljem, kui käsitleme palvet Iisraeli eest,
näitame me Rutiga teile, kuidas Iisraeli eest kuulutada.
Kuulutamine on Jumala Sõna kehtestamine teatud olukorra üle.
Oma raamatus räägin Moosesest, kui Ta seisis Jumala ees ja
ja Issand ütles: "Pöördu Egiptusesse ja vabasta mu rahvas!"
Mooses küsis: "Mida ma kaasa võtan?"
Issand küsis Mooseselt: "Mis su käes on?".
Ta vastas: "Vaid tavaline lambakarjuse sau."
Ta ei pidanud seda paljuks, kuid Issand õpetas Moosest:
"Viska oma sau maha!"
Sau muutus maoks.
Mooses kartis oma saua ega mõistnud, mis sellega oli juhtunud.
Siis Issand ütles:: "Haara tal sabast kinni."
Kõik, kes teavad midagi madudest, teavad, et
et neid ei võeta sabast kinni,
kuid Mooses tegi seda, ise kindlasti värisedes,
ja madu muutus tagasi sauaks.
Issand ütles: "Võta oma sau ja mine teekonnale.
See on kõik, mida sa vajad."
Sau oli ainus relv, mida Mooses vajas.
Kõik imed juhtusid Moosese saua abil,
kaasa arvatud Punase mere lõhenemine
ja vee paiskumine egiptlaste peale.
Võib-olla on sinulgi Moosese sau käes ning sa
ei tea, mis jõud selles on. Su sau su käes on su Piibel.
Vabastad selle väe kuulutamise kaudu, tunnistades julgelt ja
uskudes Jumala sõnad ükskõik millises olukorras.
Nii vabastad Jumala üleloomuliku väe tegutsemise.
Issand ütleb selles salmis: "Kuulutage!
Vabastage Minu Iisraeli puudutavad lubadused!"
Issand jätkab: "...ülistage..." On aeg ülistada.
Võib-olla on ka meil aeg peale mu jutlust Jumalat ülistada.
"Issand, päästa oma rahvas, Iisraeli jääk!"
Issand käsib meil teha viite asja:
Laulge, hüüdke, kuulutage, ülistage ja palvetage,
sest "Issand, päästa Oma rahvas!" on palve.
Nende viie meetodiga saame Jumala tõotustele vastata:
lauldes, hüüdes, kuulutades, ülistades ja palvetades.
Pange tähele, et palve on nimekirjas viimane, sest
see on võimsaim, kui sellele eelnevad nimetatud neli etappi.
Tulge Tema väravaist sisse tänuga,
Tema õuedesse ülistades.
Kiitke Teda eriliselt selle eest,
mida Ta teeb ja mida Ta teeb Iisraelile.
3. põhimõte puudutab nii juute kui ka muid rahvaid:
tunnistage oma patud Issandale ja üksteisele.
Tõeline eestpalvetaja tunnistab oma patud Jumala ees.
Hea eeskuju selles on Taaniel.
Taaniel oli Vana Testamendi vagamaid mehi.
Vanas Testamendis on kaks inimest, kelle pattudest ei räägita:
üks on Joosep ja teine Taaniel.
Kui Taaniel nägi, et oli kätte jõudnud aeg
paluda juutide naasmise pärast Jeruusalemma, läks ta palvesse.
Kuigi ta oli väga vaga, samastas ta end oma rahva pattudega.
Kui tahad olla eestpalvetaja, ei saa sa näpuga näidata ja öelda:
"Need seal on Sinu vastu eksinud!"
Jumal ei austa sellist palvet. Sa pead ütlema:
"Oleme eksinud Su vastu."
Sa pead samastuma oma pere, päranduse ja riigi kultuuri pattudega
või ükskõik millega, mille pärast sa palvetad.
Teile, armsad ameeriklased on kerkinud suur hulk patte
teie maa ajaloo jooksul, millega võite samastuda.
Kui olete käsitlenud mustadele tehtud patud,
jätkake indiaanlastele tehtud pattudega,
millega enamik kristlasi ei ole end kuidagi seostanud.
Uurime Taanieli suhtumist Iisraeli.
Ta ütleb, loen mõned salmid, Taanieli 9. peatükis:
"Me oleme eksinud ..."
"...oleme Sinu suhtes üle astunud...
mässanud ja hüljanud su käsud ja Seaduse."
Kas see kehtib Iisraeli kohta? Jah, kehtib.
"me pole kuulanud su sulaseid prohveteid, kes sinu nimel kõnelesid meie kuningaile,
vürstidele, vanemaile ja kogu maa rahvale.
Sinul, Issand, on õigus, aga meil on häbi silmis,
nõnda nagu tänapäeval on Juuda meestel ja Jeruusalemma elanikel
ja kogu Iisraelil, kes on ligidal ja kaugel kõigis maades,
kuhu sa nad oled pillutanud truudusetuse pärast, mida nad sinule osutasid.
Issand! Meil on häbi silmis, meie kuningail, meie vürstidel
ja meie vanemail, et me oleme sinu vastu pattu teinud.
Issandal, meie Jumalal, on halastus ja andeksand, kuigi me oleme hakanud
temale vastu ega ole kuulanud Issanda, oma Jumala häält, et oleksime käinud
tema õpetuste järgi, mis ta pani meie ette oma sulaste prohvetite läbi,
vaid kogu Iisrael on astunud üle su Seadusest ja on taganenud sellest,
võtmata kuulda su häält. Seepärast on meie peale valatud see vanne,
mille ta on vandunud, mis Jumala sulase Moosese Seaduses on kirja pandud.
Sest me oleme tema vastu pattu teinud. "
Võiksime jätkata, kas näete siin mudelit?
Ära ole egoistlik, seistes kaugel taamal, nagu
variser, kes seisi Jumala templis ja kiitles:
"Ma pole nagu see maksukoguja! Ma paastun kaks korda
nädalas ja annan täieliku kümnise kõigest"
Maksukoguja, rahahai ütles:
"Issand, ole mulle patusele armuline!"
Jeesus ütles, et maksukoguja läks koju õigena, variser aga mitte.
Variserlikud palved on Jumala jaoks jälgid.
Räägin, mis juhtus eelmisel juunil.
Kõnelesin KKKs ehk Rahvusvahelisel Kristlaste
Kaubanduskoja Konverentsil Jeruusalemmas.
See on väljakutse lugeda üles kõik need k-tähed.
See on hulk rahvusvahelisi ärimehi,
kes on otsustanud kasutada oma professionaalseid ärialaseid
teadmisi Jumala kuningriigi heaks.
Nad ei ela, et saada kasumit, vaid nad elavad Jumalale.
Organisatsiooni esimees on rootslane, seal on sakslasi, inglasi,
prantslasi ja teisi rahvuseid.
Selle organisatsiooni osakond on just USAsse rajatud.
Nad otsustasid pidada rahvusvahelise konverentsi Jeruusalemmas.
Nad võtsid juudi ärimeestega Iisraelis ühendust, eesmärgiga
edendada Iisraeli toodete müüki välismaale.
See innustas juute väga. Vähesed võtavad nendega niimoodi ühendust.
Rääkisin konverentsi lõpupäeval teemal
"Jaakobi elu kui näide Iisraeli saatusest."
Selgitasin, kuidas Jumal innustas Jaakobi pöörduma tagasi
oma päritud maale koos oma naiste ja 11 lapsega ja
koos kogu oma varandusega.
Ta lähenes Iisraeli idapoolse piiri lähedal asuvale jõele, kui ta sai
sõnumi, et Eesav on tulemas temale vastu koos 400 relvastatud mehega.
Viimati, kui nad olid koos olnud,
püüdis Eesav Jaakobit tappa.
Seetõttu muutus Jaakob murelikuks.
Sel õhtul tuli üks imelik mees tema juurde ja
võitles temaga kogu öö. Järgmisel päeval ütles
Jaakob: "Olen näinud Jumalat palgest palgesse."
Oma elu lõpul, nähes kahte Joosepi poega, õnnistas ta neid:
"See ingel, kes on mind kõigest õnnetusest päästnud,
õnnistagu teid." See isik oli inimene,
Jumal ja ingel, Jumala saadik.
See tekst oli minu jaoks väga elav, kuna
kohtusin sama isikuga sel ööl, kui sain päästetud.
See tekst on alati minu jaoks selge olnud.
Universumis on üks isik, kes vastab kirjeldusele:
inimene ja Jumal ja Jumala sõnumitooja,
keda tuntakse inimajaloos Jeesus Naatsaretlasena.
Mu sõnum oli, et juudid ei saa Iisraeli endale päranduseks
ning nad ei saa elada turvaliselt enne, kui nad on kohanud seda isikut.
Ta ootab seda kohtumist.
Jaakob lahendas oma probleemid ingliga,
kuid ta pidi veel oma venna Eesaviga kohtuma.
Usun, et kui Jaakob poleks inglit kohanud, siis ta poleks
tegutsenud nii, nagu ta tegutses.
Kui ta nägi Eesavit, oma venda kaugelt lähenemas,
kummardas ta tema ette maha 7 korda.
Ta alandus oma venna ees.
Rääkisin auditooriumile, et Jaakob on nagu juudid ning
Eesav justkui paganarahvad. Ütlesin, et lähitulevikus peaksid
juudid ja paganad omavahel leppima ja alanduma.
Oma kõne lõpus tegin midagi sellist, mida ma polnud planeerinud.
Ütlesin, et äkki tahab Jumal anda uudsevilja sellest
leppimisest juba sel õhtul.
"Kui siin on kaks juudist usklikku ja kaks paganast usklikku,
kes tahaksid üksteisele oma patte tunnistada?
Enne, kui lõpetasin jutluse, tulid kaks juudikristlast,
mõlemad mu sõbrad, kõndides altari ette ja
samuti kaks konverentsi juhti tulid altari ette.
Nad seisid vastamisi saali ees.
See kestis pool tundi.
Nad tõesti tunnistasid patte, mida olid üksteise vastu teinud.
Inglane tunnistas, kuidas Inglismaa kasutas vääralt mandaati Iisraeli
suhtes, täitmata oma kohust.
Juhtusin enne ütlema, et teise inimese halvustamine
tekitab sügavaimad haavad.
Need kaks noort juuti tunnistasid, kuidas juudid olid
teisi rahvaid halvustanud.
Siis nad kummardasid ja põlvitasid teineteise ees.
Nad suudlesid üksteise kingi.
Ma polnud seda küll planeerinud.
Rutt parandab: nad olid oma kingad jalast võtnud.
See oli tõeline läbimurre seal koosolekul.
Inimesed nutsid ja mitmed võtsid oma kingad jalast,
miski täitis koguduse. See andis tegevuse mudeli.
Juudid peavad tunnistama oma pattu teiste rahvaste suhtes.
Küsimus pole tagakiusu patust, vaid halvustamise patust.
Teistel rahvastel on mitmeid patte juutide suhtes,
mida üles tunnistada. Võib-olla tuleb eestpalvetesse
alles siis, kui üles tunnistamata pattudega on tegeletud.
Oleme nüüd teinud selgeks printsiibi, mida paljud eestpalvetajad teavad:
pead selle inimgrupi patud üles tunnistama, keda esindad.
Pead seisma selle grupi eest ja neid esindama,
nagu seda tegi Taaniel, kes oli vaga mees,
kuid ta ei öelnud oma rahva kohta: "Nad on pattu teinud.",
vaid ta ütles: "Me oleme teinud pattu."
Tundub, et Taanieli palve
avas tee juutidele Baabülonist Jeruusalemma.
Pattude tunnistamine on mõjuvõimas osa eestpalvetamisest.
4. printsiip on: samastu Jumala plaaniga.
Mida see tähendab? Miks on Jumal talunud
inimkonna jubedat kurjust juba aastasadu?
Mida Ta ootab? Minun vastuseks on:
Ta ootab, et inimesed pöörduksid Tema poole.
Ta on oodanud seda läbi kogu ajaloo.
Mitte insitutsioone, ehitisi, valitsuse programme,
vaid et inimesed pöörduksid Tema poole.
Tiituse 2:11-14 on meile Rutiga muljet avaldanud.
Tsiteerime seda nüüd.
"Jah, Jumala arm on ilmunud päästvana kõigile inimestele
ja kasvatab meid, et me, öeldes lahti jumalakartmatusest ja ilmalikest
himudest, elaksime praegusel ajal mõõdukalt ja õiglaselt ja jumalakartlikult,
oodates õndsa lootuse täitumist ning suure Jumala ja meie
Päästja Jeesuse Kristuse kirkuse ilmumist.
Tema on loovutanud iseenda meie eest, et meid lunastada kõigest
ülekohtust ja puhastada endale pärisrahvaks, innukaks headele tegudele."
Seda on Jumal läbi ajaloo tahtnud:
puhastada meid oma rahvaks,
kes teeb kogu oma jõust head.
Sel põhjusel Ta ootab lõputult kannatlikult,
kuigi kurjus vaid jätkub, sest Jumal on valinud jäägi,
nii juutidest ja teistest rahvastest, ja ta ei lase meie ajal enne lõppeda,
kui igaüks neist on tulnud nende juurde Jeesuse Kristuse kaudu.
Kui sa palud Iisraeli eest, ära alusta poliitikaga.
Sa võid ka nii teha, kuid see pole peamine.
Põhiline on palvetada, et Iisraelist saaks see
eriline rahvas, milleks Jumal tahab seda muuta.
Ta teeb oma tööd, kuni Ta saavutab tulemuse.
Tõlge: Lemme-Getter Bogatkin